Na temelju članka 21. stavka 1. Pravilnika o uvjetima za priznavanje inozemnih stručnih kvalifikacija za obavljanje regulirane profesije-socijalni radnik u svrhu poslovnog nastana u Republici Hrvatskoj (Narodne novine, br. 148/2022), Upravni odbor Hrvatske komore socijalnih radnika je na 96. sjednici, održanoj dana 12. lipnja 2023. godine, donio 

ODLUKU

I.
Ovom Odlukom utvrđuje se visina naknade za troškove vezane uz postupak priznavanja inozemnih stručnih kvalifikacija, visina naknade troškova provedbe dopunske mjere, te način njihova plaćanja.
II.
Obveznik plaćanja naknade troškova postupka je osoba na čiji se zahtjev pokreće postupak, odnosno provode radnje za priznavanje inozemne stručne kvalifikacije za koje su utvrđene visine naknade u točki V. ove Odluke.
III.
[image: ][image: ]Obveznik plaćanja dužan je propisanu naknadu uplatiti na žiro račun Hrvatske komore socijalnih radnika prije podnošenja zahtjeva, a troškove provedbe dopunske mjere prije početka obavljanja dopunske mjere.
[image: ] IV.
Ako obveznik plaćanja uz zahtjev nije izvršio uplatu ili nije platio u cijelosti propisani iznos naknade, pozvat će se obveznika plaćanja zaključkom da najkasnije u roku od 8 dana po primitku zaključka plati propisani iznos.
Ako obveznik plaćanja uplati propisani iznos u roku iz stavka 1. ove točke, smatrat će se da je propisani iznos naknade uredno plaćen.
Ako obveznik plaćanja ne plati propisani iznos ili ga uplati u nedostatnom iznosu, smatrat će [image: ]se daje odustao od podnijetog zahtjeva.

V.

Visina naknade za troškove vezane uz postupak priznavanja inozemnih stručnih kvalifikacija:
A) Priznavanje u općem sustavu priznavanja kvalifikacija EGP-a: 331.81 eura (2.500,00 kuna)
- obrada dokumentacije 
- kompletiranje dokumentacije 
- sastanak Povjerenstva, stručno mišljenje 
- privremeno rješenje 
- konačno rješenje

B) Priznavanje u općem sustavu priznavanja kvalifikacija trećih država: 464.53 eura (3.500,00 kuna)
- obrada dokumentacije
- kompletiranje dokumentacije
- sastanak Povjerenstva, stručno mišljenje
- privremeno rješenje - konačno rješenje
C) Dopunske mjere:
- za pohađanje i polaganje kolegija na obrazovnoj instituciji – 15.93 eura (120,00 kuna) po ECTS bodu 
- za kvalificiranog stručnjaka za nadzor – 53.09 eura (400,00 kuna) po mjesecu
VI.
Odluka se primjenjuje na sve kandidate koji do dana stupanja na snagu ove Odluke nisu izvršili uplatu navedenog troška.
VII.
Odluka stupa na snagu danom suglasnosti Ministarstva rada, mirovinskog sustava, obitelji i socijalne politike.
KLASA: 012-02/23-02/01
URBROJ: 539/02-23-12
Zagreb, 12. lipanj 2023. godine
Predsjednik Hrvatske komore socijalnih radnika

mr.sc. Antun Ilijaš, diplomirani socijalni radnik



Na ovu Odluku je Ministarstvo rada, mirovinskog sustava, obitelji i socijalne politike dalo suglasnost KLASA: 550-06/23-11/55, URBROJ: 524-09-01-02/5-23-4 od 29. lipnja 2023. godine.

